CELEX: 22014D0027
Language: da
Date: 2014-02-14 00:00:00
Title: Det Blandede EØS-Udvalgs afgørelse nr. 27/2014 af 14. februar 2014 om ændring af bilag XIII (Transport) til EØS-aftalen

17.7.2014   
            
            
               DA
            
            
               Den Europæiske Unions Tidende
            
            
               L 211/36
            
         DET BLANDEDE EØS-UDVALGS AFGØRELSE
   Nr. 27/2014
   af 14. februar 2014
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Kommissionens gennemførelsesforordning (EU) nr. 628/2013 af 28. juni 2013 om Det Europæiske Luftfartssikkerhedsagenturs arbejdsmetoder ved standardinspektioner og overvågning af anvendelsen af bestemmelserne i Europa-Parlamentets og Rådets forordning (EF) nr. 216/2008, og om ophævelse af Kommissionens forordning (EF) nr. 736/2006 (1) skal indarbejdes i EØS-aftalen.
            
         
               (2)
            
            
               Gennemførelsesforordning (EU) nr. 628/2013 ophæver Kommissionens forordning (EF) nr. 736/2006 (2), som er indarbejdet i EØS-aftalen, og som derfor skal udgå af aftalen.
            
         
               (3)
            
            
               Bilag XIII til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   Teksten i punkt 66qa (Kommissionens forordning (EF) nr. 736/2006) i bilag XIII til EØS-aftalen affattes således:
   »32013 R 0628: Kommissionens gennemførelsesforordning (EU) nr. 628/2013 af 28. juni 2013 om Det Europæiske Luftfartssikkerhedsagenturs arbejdsmetoder ved standardinspektioner og overvågning af anvendelsen af bestemmelserne i Europa-Parlamentets og Rådets forordning (EF) nr. 216/2008, og om ophævelse af Kommissionens forordning (EF) nr. 736/2006 (EUT L 179 af 29.6.2013, s. 46).
   Forordningens bestemmelser gælder i forbindelse med denne aftale med følgende tilpasninger:
   
               a)
            
            
               I artikel 8, stk. 1 og 4, artikel 9, stk. 1, artikel 10, stk. 1, litra c), artikel 16, stk. 6 og 7, artikel 17, stk. 4, litra e), artikel 17, stk. 6, artikel 19, stk. 3, artikel 22, stk. 3, litra b), artikel 22, stk. 4, og artikel 23 erstattes ordet »Kommissionen« af udtrykket »EFTA-Tilsynsmyndigheden«, for så vidt angår EFTA-staterne.
            
         
               b)
            
            
               I artikel 21, stk. 1, tilføjes »eller mellem EFTA-landene og tredjelandet« efter »Unionen«, og efter »forordning (EF) nr. 216/2008« tilføjes »som tilpasset med henblik på EØS-aftalen«.
            
         
               c)
            
            
               I artikel 21, stk. 2, tilføjes udtrykket »eller et eventuelt kommende samarbejdsmemorandum mellem en EFTA-stat og ICAO« efter »mellem EU og ICAO«.«
            
         Artikel 2
   Den islandske og den norske udgave af gennemførelsesforordning (EU) nr. 628/2013, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 15. februar 2014, forudsat at alle meddelelser er indgivet til Det Blandede EØS-Udvalg, jf. aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 14. februar 2014.
      
         
            På Det Blandede EØS-Udvalgs vegne
         
         Gianluca GRIPPA
         
            Formand
         
      
   
   
      (1)  EUT L 179 af 29.6.2013, s. 46.
   
      (2)  EUT L 129 af 17.5.2006, s. 10.
   
      (3)  Ingen forfatningsmæssige krav angivet.